

**Republika e Kosovës**

**Republika Kosova – Republic of Kosovo**

***Komuna e Obiliqit***

**DRAFT STATUTI I ANSAMBLIT TË KËNGËVE DHE VALLEVE OBILIQ**

|  |
| --- |
| Kuvendi i Komunës së Obiliqit, në bazë të nenit 12 (paragrafi 1 dhe 2, pika c dhe d) të Ligjit Nr. 03/L – 040 për Vetëqeverisjen Lokale, nenit 38 (paragrafi 1) dhe nenit 44 (paragrafi 2 nënparagrafi 2.1) të Statutit të Komunës së Obiliqit, në përputhje me nenin 4 (paragrafi 1, nënparagrafi 1.1 nën- nënparagrafi 1.1.2), neni 5 (paragrafi 2) dhe nenit 16 të Ligjit Nr. 04/L – 164 për Ansamblin Kombëtar të Këngëve dhe Valleve “Shota” dhe ansamblet tjera si dhe në zbatim të Vendimit Nr. 226/2019 të datës 27/12/2019,  Miraton këtë:  **DRAFTSTATUTIN E ANSAMBLIT TË KËNGËVE DHE VALLEVE OBILIQ**  **Neni 1**  **Qëllimi**  Me këtë Statut përcaktohet dhe konkretizohet themelimi, statusi veprimtaria, mandati, historiku i veprimtarisë, selia, llogo, vula, organet drejtuese dhe kompetencat e tyre, financimi dhe çështjet tjera të rëndësisë themelore për organizimin dhe funksionimin e Ansamblit të Këngëve dhe Valleve Obiliq.  **Neni 2**  **Themelimi dhe statusi**  1. Ansambli i Këngëve dhe Valleve Obiliq, është themeluar dhe funksionon në përputhje me Ligjin Nr.04/L – 164 për Ansamblin Kombëtar të Këngëve dhe Valleve “Shota” dhe ansambleve tjera, Vendimin Nr. 226/2019 të datës 27/12/2019 të Kuvendit të Komunës së Obiliqit si dhe me këtë Statut.  2. Ansambli i Këngëve dhe Valleve Obiliq si institucion lokal i kulturës, themelohet duke u bazuar në mandatin dhe përgjegjësitë e Kuvendit të Komunës, dhe funksionon në kuadër të drejtorisë përkatëse për kulturë në Komunën e Obiliqit.  3. Ansambli i Këngëve dhe Vallëve Obiliq, është institucion publik me veprimtari të përcaktuar në aktet jurdike normative, në kuadër të personalitetit juridik të Komunës së Obiliqit si institucion vartës i Komunës.  4. Ansambli i Këngëve dhe Vallëve Obiliq, është institucion kulturor i pavarur nga organizimet politike dhe apo organizimet tjera që kanë për qëllim grupe të veçanta të interesit.  **Neni 3**  **Emërtimi, selia, vula dhe logo**  1. Ansambli i Këngëve dhe Vallëve Obiliq, ka emërtimin zyrtar dhe formën e shkurtër të përdorimit të emrit. Emërtimi zyrtar i këtij institucioni është: “Ansambli i Këngëve dhe Valleve Obiliq” ndërsa emërtimi në formën e shkurtër/akronimi është “AKV Obiliq”.  2.AKV Obiliq e ka selinë e vet përkatësisht funksionon në hapësirat e Shtëpisë së Kulturës, “Xhavit Haziri” në Obiliq.  3. AKV Obiliq mund të funksionojë në lokacion tjetër të përcaktuar me Vendim të drejtorisë përkatëse për kulturë, përkatësisht organeve drejtuese të Komunës së Obiliqit.  4. AKV Obiliq ka Logon, Vulën e rrumbullakët dhe Vulën katrore.  5. Logo e AKV Obiliq është e dizejnuar në formë rrumbullake e kufizuar me rreth, në mes janë tre personazhe: dy vallëtarë dhe një daullexhi duke përshkruar vallëzimin dhe apo ilustrimin e muzikës si dhe simbolikën e kostumeve kombëtare. Logoja përbëhet nga dy ngjyra: bardhë dhe zi dhe në të përfshihet mbishkrimi në tre gjuhët: shqipe, serbe dhe angleze, gjegjësisht: “Ansambli i Këngëve dhe Valleve Obiliq”, “Ensemble of Songs and Dance Obiliq”, “Ansambl Pesama i Igara Obiliq”.  6. Përmbajtja e Logos, vulës katrore dhe asaj rrumbullake, është e përcaktuar me këtë Statut dhe është shtojcë e veçantë e këtij Statuti.  **Neni 4**  **Misioni**  1. Misioni i Ansamblit të Këngëve dhe Valleve Obiliq përfshinë:   * 1. Ruajtjen, kultivimin, zhvillimin dhe prezantimin e traditës muzikore, përkatësisht këngëve, valleve, dokeve, zakoneve, kostumeve dhe instrumenteve burimore si kategori me rëndësi të veçantë të ruajtjes dhe mbrojtjës së trashëgimisë kulturore shpirtërore dhe apo materiale.   2. Prezantimi dhe afirmimi dinjitoz i këtyre vlerave brenda dhe jashtë vendit;   3. Zhvillimi i komponentës së edukimit kulturor dhe artistik për, dhe rreth vlerave të kulturës, traditës dhe shprehjeve artistike që hyjnë në mandatin e Ansamblit.   **Neni 5**  **Vizioni**  1. Vizioni i Ansamblit të Këngëve dhe Valleve Obiliq, përfshinë:   * 1. Hartimin dhe propozimin e komponentëve të veçanta të politikës programore për zhvillimin e Ansamblit pranë drejtorisë përkatëse për kulturë dhe organeve tjera të Komunës;   2. Zbatimin efikas të objektivave strategjike dhe politikave programore të drejtorisë përkatëse për kulturë dhe organeve tjera të Komunës;   3. Realizimin e projekteve që pasqyrojnë identitetin dhe vlerat kombëtare si dhe diversitetin kulturor;   4. Përgatitja, ngritja dhe promovimi i kuadrove të reja përmes formave të ndryshme të përfshirjes së këtyre kuadrove në aktivitetet e ansamblit për qëllime të edukimit dhe përgatitjes e promovimit artistik të tyre.   **Neni 6**  **Veprimtaria**  1. Veprimtaria e Ansamblit të Këngëve dhe Valleve Obiliq është me interes të veçantë publik.  2.Veprimtaria themelore e ansamblit mbi bazën e së cilës organizohet funksionimi i gjithëmbarshëm i tij, përfshinë ruajtjen, kultivimin, krijimin dhe promovimin e vlerave kulturore si: këngë, valle, kostume dhe instrumente burimore. Veprimtaria e AKV Obiliq përfshinë:  2.1. ruajtjen e traditës muzikore kombëtare;  2.2. shfaqjen publike të koncerteve dhe formave tjera skenike – muzikore;  2.3. organizimin dhe realizimin e koncerteve të traditës shpirtërore;  2.4. konservimin dhe arkivimin e lëndës muzikore të traditës shpirtërore e materiale të veçanta, si dhe nxitjen, zhvillimin, avancimin, publikimin dhe promovimin e artit kombëtar brenda dhe jashtë vendit.  3. Ansambli në kuadër të realizimit të veprimtarisë së tij, bashkëpunon me institucionet dhe organizata tjera kulturore homologe, publike dhe jo publike, vendore dhe ndërkombëtare.  4. Bashkëpunimi me institucione, asociacione e organizata si në paragrafin tre (3) të këtij neni, do të zhvillohet në formën e krijimit dhe realizimit të të gjitha aktiviteteve dhe programeve që janë pjesë e mandatit të ansamblit duke respektuar legjislacionin në fuqi.  **Neni 7**  **Historiku i veprimtarisë kulturore artistike e këngëve dhe valleve në Komunën e Obiliqit**  1. Veprimtaria kulturore artistike e këngëve dhe valleve në Komunën e Obiliqit, ka zanafillën e saj që nga koha e funksionimit të Qendrës së Kulturës para vitit 1962, kur Obiliqi e kishte statusin e Komunës.  2. Pas vitit 1962, kur Obiliqi e kishte humbur statusin e Komunës, Qendra e Kulturës ishte transferuar në kuadër të ish Kombinatit Xehtar Energjetik. Brenda strukturës së Qendrës së Kulturës, kishte funksionuar dhe ishte zhvilluar me sukses edhe seksioni i këngëve dhe valleve.  3. Veprimtaria kulturore artistike e këngëve dhe valleve në Komunën e Obiliqit, kishte vazhduar edhe pas vitit 1990 përkatësisht pas vendosjes së masave të dhunshme,përmes formave të ndryshme të organizimit në rrethanat e asaj periudhe historike, politike e shoqërore.  4. Pas vitit 1999, veprimtaria kulturore dhe artistike e këngëve dhe valleve në Komunën e Obiliqit, zhvillohet në kuadër të formave të organizimit në sektorin jo qeveritar.  5. Me themelimin e Ansamblit të Këngëve dhe Valleve Obiliq, me Vendimin e Kuvendit të Komunës së Obiliqit Nr. 226 të datës 27.12.2019 dhe me këtë Statut, veprimtaria kulturore artistike e këngëve dhe valleve avancohet në nivel të shërbimit me interes publik në kuadër të Komunës, dhe do të funksionojë në përputhje me Ligjin në fuqi për Ansamblin Kombëtar të Këngëve dhe Valleve “Shota” dhe ansamblet tjera.  **ORGANIZIMI DHE FUNKSIONIMI I ANSAMBLIT TË KËNGËVE DHE VALLEVE OBILIQ**  **Neni 8**  **Organizimi i AKV Obiliq**  1. Struktura organizative e AKV Obiliq përbëhet nga:   * 1. Drejtori i Ansamblit dhe;   2. Këshilli Artistik i Ansamblit.   **Neni 9**  **Drejtori i AKV Obiliq**  1. Drejtori i AKV Obiliq, është udhëheqës i Ansamblit.  2.Drejtori zgjidhet përmes konkursit publik të cilin e organizon Drejtoria përkatëse për kulturë e Komunës së Obiliqit.  3. Drejtori duhet të ketë diplomë universitare në fushën e artit dhe- apo të kulturës, si dhe me përvojë pune që ndërlidhet me këtë fushë.  4. Mandati i drejtorit është katër (4) vjeçar, me mundësi të rizgjedhjes.  **Neni 10**  **Detyrat dhe përgjegjësitë e drejtorit të ansamblit**  1. Drejtori i ansamblit udhëheqë, organizon, mbikqyrë dhe siguron funksionimin e AKV Obiliq;  2. Propozon planin vjetor të punës dhe raporton për realizimin e tij në baza periodike, vjetore dhe sipas kërkesës, pranë Drejtorisë përkatëse për kulturë;  3. Propozon projeksionin financiar vjetor të punës, i cili, duhet të mundësojë realizimin e planit vjetor të punës si dhe raporton për realizimin e tij pranë Drejtorisë përkatëse për Kulturë.  4. Kërkon dhe negocion marrjen e donacioneve.  5. Ushtron detyra dhe autorizime të tjera në përputhje me legjislacionin në fuqi.  **Neni 11**  **Këshilli Artistik**  1. Ansambli i Këngëve dhe Valleve Obiliq, ka Këshillin Artistik i cili përbëhet nga anëtarët e trupës artistike të Ansamblit.  2. Këshilli Artistik përbëhet nga pesë (5) anëtarë dhe në përbërjen e tij, duhet të përfshihen/përfaqësohen të gjitha seksionet e Ansamblit në përputhje me organizimin e brendshëm të tij.  3. Këshilli Artistik nga radhët e tij, me shumicë votash, e zgjedhë kryesuesin e këshillit.  4. Korepetitori i seksionit të valleve, është anëtar i Këshillit Artistik sipas detyrës zyrtare.  5. Këshilli Artistik, në përputhje me këtë Statut dhe aktet tjera normative, emërohet nga drejtori i AKV Obiliq për një mandat tre (3) vjeçar.  6. Me vendim të drejtorit të AKV Obiliq, Këshilli Artistik mund ndryshohet/plotësohet para përfundimit të mandatit si në paragrafin pesë (5) të këtij neni, pas vlerësimit të performancës dhe nivelit të kryerjes së detyrave të përcaktuara me këtë Statut dhe aktet tjera normative në fuqi.  7. Këshilli Artistik harton raporte, analiza dhe rekomandime periodike tre (3) mujore dhe vjetore për realizimin me sukses të planeve dhe programeve të punës dhe apo artistike të Ansamblit.  **Neni 12**  **Detyrat dhe përgjegjësitë e Këshillit Artistik**  1. Detyrat dhe përgjegjësitë e Këshillit Artistik të AKV Obiliq, janë:   * 1. Hartimi, shqyrtimi dhe propozimi i programit artistik vjetor, pranë Drejtorit të Ansamblit;   2. Vlerësimi artistik i koncertëve, aktiviteteve dhe shfaqjeve tjera artistike si dhe është përgjegjës të japë rekomandime përkatëse për konceptin e programit/aktivitetit të Ansamblit;   3. Miratimi i programit të shfaqjëve artistike;   4. Përkujdesja për prezantimin dinjitoz të vlerave të trashëgimisë materiale;   2. Këshilli Artistik kryen funksione dhe detyra tjera në pajtim ligjin dhe aktet tjera normative në fuqi.  **Neni 13**  **Financimi**  1. AKV Obiliq, financohet nga buxheti i Komunës së Obiliqit.  2. AKV Obiliq, në funksion të realizimit të plotë të veprimtarisë dhe mandatit të tij, përgatitë projekte e propozime konkrete me të cilat aplikon për financim në programet e Ministrisë përkatëse për kulturë, në përputhje me programin e tij artistik si dhe strategjitë dhe politikat sektoriale të fushës së kulturës, përgjegjës për zbatimin e të cilave, është Ministria përkatëse për kulturë.  3. AKV Obiliq financohet nga burimet tjera duke përfshirë donacionet e organizatave të ndryshme vendore dhe apo ndërkombëtare si dhe subjekteve tjera në përputhje me ligjet dhe aktet tjera normative në fuqi.  4. AKV Obiliq mund të financohet edhe nga të hyrat vetanake të cilat do të përdorën në bazë të legjislacionit në fuqi për menaxhimin e financave publike dhe në marrëveshje me institucionet përkatëse që kanë mandat mbikqyrjen e shpenzimeve publike.  **Neni 14**  **Fondusi**  Ansambli i Këngëve dhe Valleve Obiliq ka fondusin e vet dhe obligohet që t’i ruaj kostumet, instrumentet muzikore, rekuizitat, elementet skenografike si dhe materialet tjera me vlerë etnomuzikologjike.  **Neni 15**  **Arkiva**  Përveç materialit arkivor për ruajtjën e të cilit institucionet publike obligohen me legjislacionin për arkivat shtetërore dhe legjislacionin tjetër për administrimin e punës në zyrë, AKV Obiliq, në arkivën e tij, siguron ruajtjën, mbrojtjën dhe administrimin e materialeve të veçanta arkivore me rëndësi për veprimtarinë e tij.  Materialet arkivore me rëndësi të veçantë për veprimtarinë artistike të Ansamblit mund të jenë: repertoari koreografik, struktura e projekteve koreografike dhe shfaqjeve koreografike, kompozicioni muzikor i koreografisë, regjistrimet dhe dokumentimet audiovizuele, plaketa, katalogje, material fotografik, publikimet në mediat e shkruara.  **KATEGORITË E TË PUNËSUARVE NË ANSAMBLIN E KËNGËVE DHE VALLEVE OBILIQ**  **Neni 16**  **Stafi administrativ dhe teknik**  1. Përveç stafit udhëheqës dhe artistik, AKV Obiliq, ka edhe shërbimin administrativ në kuadër të strukturës së përgjithshme të të punësuarve.  2. Stafi administrativ dhe teknik është përgjegjës për kryerjen e detyrave dhe funksioneve mbështetëse, administrative dhe teknike që mundësojnë funksionimin e përhershëm të Ansamblit.  3. Struktura, rekrutimi, organizimi dhe funksionimi i shërbimit të brendshëm administrativ dhe teknik, përcaktohet nga Komuna me akte normative si dhe në pajtim me ligjet dhe aktet nënligjore në fuqi për zyrtarët publik me të cilin rregullohet statusi, organizimi, funksionimi dhe rekrutimi i zyrtarëve publik në Republikën e Kosovës.  **Neni 17**  **Trupa artistike**  1. Në kuadër të strukturës së Ansamblit të Këngëve dhe Valleve Obiliq, përveç organeve drejtuese dhe njësive tjera të përcaktuara me ligj, është funksionale trupa artistike e cila ka përgjegjësinë e realizimit artistik të veprimtarisë së Ansamblit;   1. Trupa artistike përbëhet nga:    1. Stafi udhëheqës artistik;    2. Valltarët, instrumentistët, solistët vokal dhe kori;    3. Stafi artistik – teknik.   **Neni 18**  **Përbërja e stafit udhëheqës artistik**  1. Stafi udhëheqës artistik përbëhet nga:   * 1. Koreografi;   2. Koreopetitori;   3. Udhëheqësit e seksioneve si:   1.3.1. Seksionit të valleve;  1.3.2. Seksionit të orkestrës;  1.3.3. Seksionit të solistëve vokal.   1. Në kuadër të stafit udhëheqës artistik mund të përfshihen edhe pozita të tjera me funksione udhëheqëse të cilat mund të parashikohen me organizimin e brendshëm të Ansamblit që nuk janë paraparë në paragrafin një (1) të këtij neni.   **Neni 19**  **Statusi dhe funksionimi i trupës artistike dhe i stafit tekniko artistik**  1. Anëtarët e trupës artistike dhe të stafit artistik – teknik, kanë statusin e nëpunësit të shërbimit publik në kuptim të ligjit në fuqi për zyrtarët publik.  2. Struktura, rekrutimi, organizimi, funksionimi dhe gradimi i anëtarëve të trupës artistike dhe i stafit artistik – teknik, përcaktohet me akte nënligjore të cilat miratohen nga Kuvendi i Komunës së Obiliqit, në pajtim me legjislacionin në fuqi.  **Neni 20**  **Bashkëpunimi me artistë dhe bashkëpunëtorët tjerë të jashtëm**  1. Përveç trupës artistike të përhershme, e cila ka përgjegjësinë themelore për realizimin artistik të veprimtarisë së vet, AKV Obiliq, në kuadër të programeve dhe apo projekteve të fushës së veprimtarisë sëtij, siguron bashkëpunim dhe angazhim sipas nevojës edhe të artistëve e bashkëpunëtorëve tjerë të jashtëm përmes procedurave të përcaktuara me legjislacionin në fuqi.  2. Bashkëpunimi dhe apo angazhimi si në paragrafin një (1) të këtij neni, planifikohet dhe realizohet atëherë kur një gjë e tillë i shërben ngritjes dhe avancimit të nivelit të përfaqësimit të vlerave krijuese dhe performuese që hyjnë në fushëveprimin e mandatit të AKV Obiliq.  **Neni 21**  **Organizimi i brendshëm**  1. Organizimi i brendshëm i Ansamblit të Këngëve dhe Valleve Obiliq, duhet të reflektojë mandatin dhe veprimtarinë e tërësishme të Ansamblit, të përcaktuar me këtë Statut.  2. Organizimi dhe funksionimi i brendshëm i AKV Obiliq, përcaktohet me akt të veçantë nenligjor të bazuar në Ligjin Nr. 04/L – 164 për Ansamblin Kombëtar të Këngëve dhe Valleve “Shota” dhe për ansamblet e tjera, Ligjin Nr. 03/L – 030 për Vetëqeverisje Lokale si dhe Statutin e Komunës së Obiliqit të miratuar nga Asambleja e Komunës së Obiliqit.  **Neni 22**  **Konflikti i interesit**  Konflikti i interesit, për të gjitha kategoritë e të punësuarve në strukturën e përgjithshme të Ansamblit të Këngëve dhe Valleve Obiliq, rregulohet dhe trajtohet në përputhje me Ligjin në fuqi për parandalimin e konfliktit të interesit në ushtrimin e funksionit publik.  **Neni 23**  **Hyrja në fuqi**  Ky Statut hyn në fuqi ditën e parë,pas afatit të përcaktuar për shqyrtimin e ligjshmërisë së akteve të komunave.  Kryetari i Kuvendit të Komunës;  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Obiliq;  Data : \_\_\_/\_\_\_\_\_/\_\_\_\_\_ |